cyanic-selkie/wikianc huggingface dataset:
Gulag tursia (suterot)
Tota ke Tursia
Sovietafa vertuma dere tir amidafa gu tela ke gindugal kire va nivaf stolenik gu gaderopaf stolenik me solparsar. Acum Pyotr Yakubovitc pwader da solparsayanon zo kametcayar, is gulianon loeke dam nivaf stolenik ; abdion Aleksandr Radictcev va jontik dafuks ta zalor kal stolexo rokayar. Bata belcekara va enidoskara ke nivaf stolenik dofugon gu fuzodes susik nekir, i gu susik caes az kadoletes va dubieyena kiewega ika staruma is ar gunt. Bata felisa tirka ke gomilusik tir rotisa kiren gaderopaf stolenik loote tid bumaf korik me gigrustas voxisen ristula va gomilusik « selton vuwaf » tugelukar kiren bantan me tid filpaf gu guga : sinaf jiz cugviele tid leon tizaf isen sin va rubuca loon dam gaderopaf stolenik belundad.
1607
Awalkera
Loma:1600-e sanda
Gulag tursia (suterot)
Molt ke Tursia
Luz va remdolekas flint tigis moo vawa ke stolexo ke Gulag is koe kota kelotafa weboka pimtar. Gropeem ke blira tir gundaf gu tel koe kametca : kerelerarsa va sogza, is dika sinka, is wavduca ta divcepera, is askiperaja ke susik is nivaf stolenik. Ostik tigira ke rifta is ubiga rodeasa va akola dum riftakola va konakakola nekir nume sostara va remdolekas flint dile zo exoner. Acum lantan remi konak aksat koe batman remdolekas flint zavzagiyid. Stolenik va warzot pu yasa gonostaksed voxen ristula va eluxa is ogalt me tiskar neke va lajusuteyena twa dear. Sutesik va remdolekas flint ke Presnya utca koe Moskva porfeon lodabrotcion pimtar, i va flint ton blis gropeem ware lorotaf lizo cug stolenik bal impadimakaf zalor mal sopexo kal stolexo zo remdolekayad.
Suratá
Suratá tir dota istlente Kolombia, valentrone Santander winka, koe Soto utca.
Gulag tursia (suterot)
Levetirikafa teremta
Luz va stolenikafa kametcapa van stolexo ektudar. Tire Stolipin omaze va stara va stolenik kal remdolekas flint nelkon zanudad solve remburera kal stolexocko kan logijaf impadimak zo giskur ; bane omaze va bendig dadid voxen yeld gan ristula dikote zo tiskar. Koe lanyona gola ( tulon Oryol ) bak rujapasa rekola dum tela ke Griruntara va Kulak, mana kametca va remdolekas flint kotvielon buluyud maneke stolenikafa yasa koe golda aultoveyed ise va warzot ke yasik lasuseotayad ; rictaga va sus vakol tatceteson zanieyer.
Suratá
Suratá arte mon 45 km- lentrone Bucaramanga winkaf widot tigir.
Izva
Suratá bak 1728 winugon zo zabduyur.
Pont-Neuf za, noldafa is selafa keska (trutca ke Pissarro)
Pont-Neuf za, noldafa is selafa keska ~ Le Pont-Neuf, effet de neige et brouillard (FR)
Suratá
Sanelia
Varafa sanelia ke Suratá tir vas 3295 irubasik otulayan bak 2015, don 688 koe widega is arak koe konako monaxo.
Pont-Neuf za, noldafa is selafa keska (trutca ke Pissarro)
Pont-Neuf za, noldafa is selafa keska ( francavon Le Pont-Neuf, effet de neige et brouillard ) tir trutca lumkirafa gu 65.6 × 81.1 cm-, i puntalingeks keve stama skuyun gan Camille Pissarro francaf lingesik bak 1902.
Suratá
Sanelia
Nelkafo monaxo tid :
Pont-Neuf za, noldafa is selafa keska (trutca ke Pissarro)
Bata trutca dene korikaf dotay re ( 2018 ) tigir.
Suratá
Vuestexa
Suratá Suratá Suratá
Pont-Neuf za, noldafa is selafa keska (trutca ke Pissarro)
Stragela
Pont-Neuf za, noldafa is selafa keska (trutca ke Pissarro) Pont-Neuf za, noldafa is selafa keska (trutca ke Pissarro)
Taltef lentor ke rawaks ke Eldena (trutca ke Friedrich)
Bata trutca koe Yambatcilaxe koe Angers koe Franca re ( 2018 ) tigir.
Gulag tursia (suterot)
Levetirikafa teremta
Kametca kan voafa joya dere zo roskud, tulon moo Yenisey bost isu Dvina isu Ob, ton nuxafa gropa. Remburera dile tir birafa, tulon van Saxalin ewala ok Kolima gola, isen sutesik va baroya rupa munester viele remburesa tota gan opra zo elekayar isen stolenik kobudeyen koe totayultxo bak firdera xonukeyed.
Taltef lentor ke rawaks ke Eldena (trutca ke Friedrich)
Stragela
Taltef lentor ke rawaks ke Eldena (trutca ke Friedrich) Taltef lentor ke rawaks ke Eldena (trutca ke Friedrich)
Gulag tursia (suterot)
Levetirikafa teremta
Konaktode stolenik ka stolexo remi yone decemoye decitmetre sotre vieleaf greelt vas 25 km-, dem dika lava isu sinka, lanison gonokoyayad. Isen kan beta faveyena liziba, jontik stolenik xonukeyed abdida artlapiyid.
Ba artlapira va mukotxo, to fereon rembliyis stolenik va vredaja miv gonovegeduyud, is dace va kelotxa beitutuna gan direfa stolenikafa runta.
Ewalewalon
Koe bat mivizvapaf luz, Soljenitsin pwader kane arti konaka gakesa tanda, va lokoxaf gropeem dam ar stolenik rovobelundayar. Tire artlapison va kobaso stolexo, stolenik va intafa eba gobazer enide susik va pilkovafa stinuca ke lantan konkase romalsaver. Soljenitsin al dakteyer da tiyir edegopaf aptacik numazen batcoba askiyir da arti konaka tanda dene caracka tanta ton lokoxaf gropeem zo player ; va bata zixa koe Taneafu ivamu berpot di pimtayar.
Gelteem ke Avrora
Koe bat luz Soljenitisin va vanblira ke Tursia dem stolexo ta poana kobara koe TSSS divrozar. Sedme in, ina tir vey « mam ke buli ke Avrora », i ke Bolcevik tota buliyisa va Fentugalafa Berma bravasa va abdarafe bowere bak taneaf tandatum ke Artowara ke Santaneaksat ke 1917. In va muxana kuranira ke Lenin « ta elvarsafa is porsafa sabegara ta ugdara » pimtar. Batinde Soljenitsin va vanblira ke stoles bolk to gu rietoda ke doeva nuvekastar. Porfeon va Marx ozwar, i va Marx bazeckeyes koe Malyopara da « tanaf mergil ta turontara va stolenik tickir warzesa kobara ». Bata rietova ko mweem kan « Abdaraf piskot icde deswara va nuyuca » ke 23/07/1918 zo viwazer, i piskoteks va : « Korik deswamb va nuyuca vox rodekobas altokon gonokobar ». In dere drigdar da Lenin koe sumesuteks bak anyusteaksat ke 1918 suteyer : « Kobudera va iltrakunik koe stolexe eze widava ». Ostik : «... va zegodafa is durulafa mayesira ...» Moi bat sumesuteks, ba 05/09/1918, trogarn vas « rezgalexo » koe Kexi ke SNK ( rossiavafi ori vas Pirdot dem sanef ramisavik ) icde Kerafa Eaftuca awir. Pimtara va gropeem ke blira koe batyono taneafo stolexo radimfir. Tere in « va badeem zanudas va titek ke Tursia » pimtar : amidaf viley ( fereon yoltkiraf gu ori ) ke warzafa sovietafa soka adre zo redud ikaze zo jead aze gu Gulag bolk tere va sint skelad.
Tursia div bira gepoyter
Batlize taneaf tandatum ke « wolga gadafa gu Solovki » sedme yoltaks ke Soljenitsin zo pimtad. Bat ewalatum valenttalte Rossia va sposafe tucpastaxe bravayar, i va tucpastaxe firdeyene bak 25/05/1923 nope « divilkasa rietara icde digiks volke kobara ». Ironokaf tucpastik zo aloyayad azen xo « ta avplekura va lentefo stolexo apton yordaso » zo kucilodayar ; isen sedme stolenikafa urima : « Beto tumtaxo me zo guvlardar ». Bato stolexo « boksapafo tiso intotcaca ke sokasane ke dodelikeem is tawadayikeem » bak teveaksat ke mil ilanacek zo turunkar.
Tcamol (Lagorchestes hirsutus)
Tcamol (Lagorchestes hirsutus) tir tana moukolafa katca ke Lagorchestes oxi vey Macropodidae yasa ( Macropodinae volveyyasa ) ke DIPROTODONTIA veem ( MACROPODIFORMES volveyveem ). Gan Gould bak 1844 taneon zo pimtayar.
Werpol (Callosciurus nigrovittatus bilimitatus)
Werpol (Callosciurus nigrovittatus bilimitatus) tir tana moukolafa apta ke nigrovittatus katca vey Callosciurus oxi vey Sciuridae yasa ( Callosciurinae volveyyasa ) ke RODENTIA veem ( SCIUROMORPHA volveyveem ). Gan Miller bak 1903 taneon zo pimtayar.
Gulag tursia (suterot)
Tursia div bira gepoyter
Titi 1930-e sanda joara is tozura va warzaf firday sokiyid, yunkenon gu tazukoy ke Neftali Frenkel : « Stolenik to bak taneaf baraksat va rotaskina cugcoba godaskir, kaikion va in mea olegav. » Soljenitsin va kultos ke poana kobara bam toz lorder, i ke kobara ton nelkot dum « kobas vielcek ba tenukera va kobara zo tenuker », ise va virnafa gropa jontikviele dakisa va awalkera ke kobasik divnedir : « afizcekon is mielcekon, remgabeson va naelmiel afidon gu tolnagum, fenkuson va binka rem pailtaxo, zaedivason va kros, bak noldotcek vanbedes va nolda mo vawa vamo rane ke ayik. » Soljenitsin va otcera ke lan stolenik munester ; bantan va vrutaks di sanegar : Ewala ke kusto ~ S-A- Malagozov. Bata neva taulepeyer aze va emodas tawuk ke europaf doevaf pakoeem nekiyir, i ke neyik ruyes da doeva va mana stezaca vol kir. Kodisukeson va stolexo, rossiafe bowere va Maksim Gorki sposaf suterotik stakser. Nekev mastura va dalaf relkaceem, ini va dilizesa coba nuve vofayar voxe rietodon narar da « Solovki zo ewotarsar kiren stolenik kiewapon koeon blid ise va int katcalon turontad ».
Rupol (Ursus thibetanus gedrosianus)
thumb|right|316px|Tigira ke apta koe [[Asia]] Rupol (Ursus thibetanus gedrosianus) tir tana moukolafa apta ke thibetanus katca vey Ursus oxi vey Ursidae yasa ke CARNIVORA veem ( CANIFORMIA volveyveem ). Gan Blanford bak 1877 taneon zo pimtayar.
Suratá/liwot
<mapframe text="Tigixo ke Suratá" width="300" height="300" zoom="6" > { "type": "Feature", "geometry": { "type": "Point", "coordinates": [-72.984024, 7.366553] }, "properties": { "title": "Suratá", "description": "", "marker-symbol": "marker", "marker-size": "small", "marker-color": "0050d0" } } Loma:Teza Loma:Debalas liwot
Werpol (Callosciurus nigrovittatus bilimitatus)
Vexala dem milkatcaf apteem
Sedme Mammal Species of the World (siatos ke 2005), konakara apta dere tid ke mila veyafa katca :
Rupol (Ursus thibetanus gedrosianus)
Vexala dem milkatcaf apteem
Sedme Mammal Species of the World (siatos ke 2005), konakara apta dere tid ke mila veyafa katca :
Werpol (Callosciurus nigrovittatus bilimitatus)
Kotavafa vuestesa xantaza
Werpol (Callosciurus nigrovittatus bilimitatus) Werpol (Callosciurus nigrovittatus bilimitatus) Werpol (Callosciurus nigrovittatus bilimitatus)
Norman Mailer
Norman Kingsley Mailer ( 31/01/1923 - 10/11/2007 ) tir amerikaf suterotik.
Gulag tursia (suterot)
Tursia div bira gepoyter
Azon yona nega va jontikote klibura is pradja koe ketaf taway tid lize zek stolenik va vawa is kelot vegedud. Batinde Tursia al vanblir ise koe Solovki atriyir, aze va intafa rotafamafa laumara vanmia patecta tozuyur.
Norman Mailer
Inafa gadava tir Englava. Bak 1980 gu Pulitzer Suterotafo Poradro icde The Executioner's Song berpot zo gabler.
Blirizva
Mailer (Norman) Mailer (Norman) Mailer (Norman) Mailer (Norman)
Gulag tursia (suterot)
Tursia va vetolk stakser
Ba 26/03/1928 Sovnarkom grustaks kagruper da rujasa gaderopa tir dika nume gorar da « boksafa sabegara tove runtaf volnik is divef katcolk zo gorewar ise va stolesa vertuma gotufebar [...] ise va emudese ceke ke kobaso boniaxo fiste golaumasitir. » Soljenitsin va kliotafa blirizva va Neftali Frenkel bilder, i va savsaf nivaf stolenik pimtan ton vegeduropik va stolexo ke poana kobara inde sino fu zo koinked. Bantan va Stalin bak 1929 kakever ise va azed pu in nudulapes konedir.
Azon pintakirafa nega va toloya ctakafa nega tid : Stalin narilt ( Beloye Bira / Balta Bira ) is Volga-Moskva narilt. Soljenitsin va toloy suteks munestes va batyon sizuntas kiewaskiks ke sovietaf malyerotaf bolk loote malsaver. Taneaf suteks gan sutesikaf tum gadeyen gan Maksim Gorki zo doskuyur. Ferera ke tacokesa negara, va eaftafa geltruca askir da Soljenitsin va karfapas is beonaf is balges martig tove banyon sutesik dusivas va dimgaara kan kobara rovovoker : i va « ayikaf taneugot sotir wavdapaf gu nyofara loon dam inta, [...] dimglotcara sometir djumera va solwikara kan vanyeracka ta tunuyara, volse en swavayarura, i okluca ke vegedusik. » ~ Gorki.
Erava ke Stalin narilt tir suxara va narilt abrotcaf vas 226 km- dem 19 biza wale Beloye Bira is Balta Bira remo raporaf is tapanaf siday bad anton 20 aksat. Pradja ton kotrafa megrustara zo bokar : mek pol vanlizukedan ta dadira va vegedus xekeem ( ku is impokasiko is foalk ikz- ), inta ika azil zo yazgar, dritik va eluxa ta zovdara is gatcita dace me dadid : kotcoba nubedon zo goskur. Sutesik va batcoba gu « pirtafa tazukoyera ke Tceka bewik va ckanef lag » yoltackad. Banlize vaneksara me tir, vreda me tid, mek conyukaks mei azed tid : kerujura is volroslasa edja va kota abdilafa vayara reyud. Ku kum inta lizukon zo epud, dace krafol ke trumi lizukon zo jed. Soljenistsin drigdar da ckane « vas balem-decitda » gaveyer. Loplekur : « Aytas foalk tiyir to batcoba. Ta kolnara va tiexo, tie graciyir. » Ke stolenikeem grustayan ton taksatum, to nivaf olkoy va lova askid isen tuelicara tickir : elice dun zo grustad : lantan va tawa loote divokseter, ikz-. Sinkavace ke kota taksa gan dofa danexa zo gotur. Stolenik va kuvafa trakula icde skun lag gonomuxad ise va kaikfira va azed volunt godined ise va riwera ke skun gaapas lag gosisked. Rietatason va geltruca, Mialafa blira neva ke Vitovksi zo ozwar : « Viele afizcek koe pradja tenuwer, pune awalkoda moe sid zavzagid. Nolda va gexata adre besar. Lana ton nubeem koe ewazalt leve trovgaweyesi trumi apcanyed kire ton bata tirka al taped. Yonara al titickewed, ton taka titplatiyina wale badeeem. Toloya ara ton ge keve ge koe xo al taped [...] Mielon sina mo impadimot zo tredud. Stasik va awalkoda mamasa dum inta moon vankabud. [...] Idulugalon, metreduyuna awalkoda anton tid dem niska, numen aotcenon do dri, ko dakasiko zo kladad. »
Ton tenusa beona ke bata pradja, tenukeyen narilt biwe zo faver kire « tir titsuyansaf vas anton 5 m-. » Sutesik uldiner da in vas 250 000 korikafa blira al tapiler.
Tursia turaporawer
Bat luz va betukera ke Tursia bak toleaf alubdaf azed ( 1933-1938 ) az gejugal ( 1941-1945 ) dulaper. Ke mukot ke bat toleaf azed : « Zaedivara va zavzaks ke diroteva koe jiluca ke korikeem ». Boweref tuzdeem godizves va blis gropeem koe stolexo parmon zo sulad, numen batcoba va nikoyara ke Tursia va arak ke patecta jiadar. Soljenitsin stragar : « Azilafa marwida anam kotafa Tursia baliewer. » Debala tove stolenikeem ware tuolgawer : ironokaf tildes vieltum zo sular, jijacek ke kobas vielcek vas 14 bartiv zo laumasir isen fent vas -45° ok -50° wetce gokobas viel zo torigir.
Geja va debala koe stolexoeem wan ligunder ; Soljenitsin tuelimar : « Kontan me tigiyis koe stolexo bak gejugal somegruper dacoba stolexo tir, [...] loote kobara, leote sinka, leote anteyarot, lerotafe vage, lozugafa lova, loboksafa estera. » Nivaf stolenik tid eaftaf ledung wal susikeem is gaderopaf stolenik yoltkiraf gu « 58-e » ( loote lanzayan nope 58-e teliz ke Gomilaf Mwak ke 1926 ), olgon dubiepeson va bantan.
Tena ke luz tir dimfira ke Frenkel tiaves va grustara va Gulag bolk ton « skapafi ristulaki ». Batkane Tursia va parmaf tazuk narayar ise moe kotafa patecta divlizeyer : « Kota winka va stolexo warzeyer. » Runi diref luz, sutesik ruyer da « stolexoeem me tir kakak ke patecta vols idja ke bifeem. »
Rigoteem ke Tursia
Banvielu Tursia al zo enoneyer, Soljenitsin va tel altogin rigoteem ta guyundera basitalkar. Koe abdifta va zolonuca ke rietova ke turontara kan warzesa kobara kimbar : sovietaf malyerotaf bolk vas rieta ke derka me benaykar (« ilkafa derka sometir, ant runtafa lazavara sotir »), vols straga ke tiga ton « sabega ta seltafa rojura » : stolenik kan turontasa kobara va vegedura va selteva is tcatera va glastafa troba gopaker.
Sutesik va kruldera ke ralpodaf rokak ruldas vas teliz miwar, tulon : « vertuma gotir mebrazasa ise va koxol is zeda is zelara va sinka ikz- en goreyur. » Man teliz gan dobulik zo ploted, tuvodatason va ticuca ke sovietafa stolesa vertuma, voxen stolenik vol grupelad.
Tcamol (Lagorchestes hirsutus)
Vexala dem apteem
Sedme Mammal Species of the World (siatos ke 2005), bata katca tir aptiskafa.
Gulag tursia (suterot)
Rigoteem ke Tursia
Soljenitsin va baraf swaloteem ke Tursia bam pimtar :
Tcamol (Lagorchestes hirsutus)
Kotavafa vuestesa xantaza
Tcamol (Lagorchestes hirsutus) Tcamol (Lagorchestes hirsutus) Tcamol (Lagorchestes hirsutus)
Gulag tursia (suterot)
Rigoteem ke Tursia
Dere, Soljenitsin va kruldera ke balemeaf swalot mewinugaf nek lizolonaf razdar : vumbuk. To ton bat trogarn, va mergileem fosan gan taksa ta adeesira va danexeem dasugdar. Kottan vaon impavantar : stolenik va sinka loote malkazawar, isen ristula gu bata osafa keskotuca zo felber. « Batcoba tid to salk ta remblira, vol ta tukulara ok elakera va soka. Soka me rovetir zugafa maneke jupar da ruptesik gonorested. »
Smankol (Paradoxurus hermaphroditus canus)
Smankol (Paradoxurus hermaphroditus canus) tir tana moukolafa apta ke hermaphroditus katca vey Paradoxurus oxi vey Viverridae yasa ( Paradoxurinae volveyyasa ) ke CARNIVORA veem ( FELIFORMIA volveyveem ). Gan Miller bak 1913 taneon zo pimtayar.
Gulag tursia (suterot)
To torkevik tid !
Nope bata emnagara, zavzagis stolenikeem va warzesuca gojontolar. Kimbason va tandeem kake redjel, Soljenitsin va luz batinde zolter : « Lorik ! Leve gasiza is aora, dildeyé da va jinafi bli di videyel. Voxen re erú : va awalk staksel ‼»
Vesnol (Chalinolobus morio)
Vesnol (Chalinolobus morio) tir tana moukolafa katca ke Chalinolobus oxi vey Vespertilionidae yasa ( Vespertilioninae volveyyasa ) ke CHIROPTERA veem. Gan Gray bak 1841 taneon zo pimtayar.
Gulag tursia (suterot)
Vieleafa blira ke patectolik
Bat luz va yona kerdela ke blira ke zek stolenik pintar isen inafa toza tir vexala dem kobarinda roskuyuna gan stolenik : « platira va trumi ; burera va porn ; basvajara va norkaxa ( viele almaga sol gelt iliksantuwer )» ikz-. Soljenitsin icde « ana savsafa kobara ke Tursia », trabe baliera va aal, vangaver. Olgarsafa, aalbaliera va kobasik tire jontikviele aytar. Gire daboreson va isk dem vrutaks, sutesik drigdar : « To va batcoba, mea tir rotis pwadesik : sin kotote xonukeyed. »
Smankol (Paradoxurus hermaphroditus canus)
Vexala dem milkatcaf apteem
Sedme Mammal Species of the World (siatos ke 2005), konakara apta dere tid ke mila veyafa katca :
Gulag tursia (suterot)
Vieleafa blira ke patectolik
Azon pimtara va sinka, pintason va amidafa pakta yoftena kare vertuma ke « rekleda » : ede preksa ekon gu 30% anton zo kotaskir, pune zek stolenik va beg vas 300 g- is tanoy donilacek kum lembiedaja anton rokar ; ika preksa vas 30% ik 80% va beg vas 400 g- is toloy donilacek ; ikz-. « Watason va bata lavakirafa sinka vollumisa va ixalaks ke alto, stolenik va relteem teyedar, askuteson va gebesisa kobara, [...] isen staxanov kobarukik abdi tairdasik sokawalker. »
Vesnol (Chalinolobus morio)
Vexala dem apteem
Sedme Mammal Species of the World (siatos ke 2005), bata katca tir aptiskafa.
Gulag tursia (suterot)
Vieleafa blira ke patectolik
Icde vage, gaderopaf stolenik gan nivaf stolenik cugote zo nabed, i gan seltaf vuwik sedme yoltara ke Soljenitsin ( gan sovietafa rictaga dere batinde zo yoltad ise gu runtaf volnik voldum gaderopaf stolenik me zo torigid ). Zek stolenik gu betcoba trasina va int vager : « gu zdaga dem lana kseva ke ulim is ara ke ewazalteem. Oken ontiki amidafi layki tid eke xantaf lay mea zo wir. Oken rijaki gabeyeni sol lay anamplekuyus va bume lize maneki keveon wan zo robelir [...] Bene nugeem, rossiaf vukunayeem kum almuk al kowazder [...] Oken lavugaki vaniksantuyuni bene nuga kan azilfem ok tralfem. »
Irubarinda tir erodiskapafa, ton dile opelafa broca, numen stolenik koe skimba ok omazeme moe lebaf azeb gikeniber. Dasotafa beza viakud : « aytatason va rifta, grita koe esturasarma zo golembier ».
Azon va pimtara va giltafa akola sikapburasa vas stolenik trasit, i va pimtara va pristeem kan zakapafa pinta. Selara ke selasa zaniga vugote tid : « Toloy amatraspus akolesik koe kota ilava tigid, isen liote moe sid wale ilava. Axarsaf akolesik koe ilava divceper. Meka grita mei selaxa. » Valey akolera, tatceteson va lodolgafa poana kobara, kuranafa buxara tid giltafa.
Tere Soljenitsin va awalkerekapa divrozar : « Koe muluftesikafo wico, san-toloy ayik ke alub-sanoy bad tanoy mielcek dile awalkeyed, nekise meviele leon dam balemoy ». Laneteson da stolenik en tir awalkaf, « inaf ast kan fluga zo remrur oken taka kan bwedapa zo nokodar. Azen pozlama kum inta dem otuk ke inafi stolenikafi vargi ben ronelubek ke awalkik zo vaniksantur ». Vageem gan blisik zo vangir azen awalkik a warfok lebon zo kotawar.
Ayikya koe stolexo
Bat luz va bali ke ayikya koe stolese tame ke Gulag dulaper. Sedme sutesik, « duxara ke stolexo mialukon tid leportafa tove ayikya » kiren « beka vacera tiyir milafa gu olkikeem, pune ayikya gan ael lekalion zo tuaxar. » Dene stolexo debala tukevolawer. Tire tresewera mu vaskesik riwe tir antaf remblis mergil : « vaskesikye voke nilaf plor tigid edje warzikya tulebayana goremolanid. [...] Azon tigise vaskesikye va walmunera kiblayad. » Soljenitsin va ayikya acagiyisa va bat tujadiayan treses bolk deltar voxen, kevempanon gan ael is zelara is plukera, kottanya gonokempayar. Boera tid giltafa : « Isen koe Kolima ? Banlize ayikya soye tir riaca nume mbi grabar ise zo soltiolter. Banlize va kontanye moo vawa vol gokevlanir, i va bettanye tise fuzodesik ok nuyik ok stolenik. To koe Kolyma lundek trogarn vas donafa boera awiyir. »
Nazbesikya koe stolexo abdi radekara bolkon zo arbureyed. Toloy gadik ke titis pintik tire ezeon tigid. Bamoi koblira gadikya va nazbeik ronovanvrodar ant ede va intafa kobasa preksa al kotaskir. Moi ulkoyara, pintik gan gadiskikxe zo vajuler nume va gadikya mea di wir, vaxe cugunaykafa lazava nope tulafa kobara ik ugda.
Korik estus va ebeltaf beg (trutca ke Lebasque)
Korik estus va ebeltaf beg ~ Ceux qui mangent du pain noir (FR)
Gulag tursia (suterot)
Ayikya koe stolexo
Soljenitsin va amidafa gejopaca valey tresewera pintar, i va gejopaca ta remblira fosana gan ayikya ise dum gilton va nega gu jontika rupa yunker.
Mali 1945 stolexo mea tir tolikrafo. Batcoba ton tuolgara va kobas gropeem ke ayikyeem remstawer. Sinya gu miremba ke remblisa tresewera al zo tunuyad voxnume va jadifa poana kobara lodolgapafa re gopaked. Nekev griuziara, birgotafa kevlanira jonkawed numen lolodontinafa rebava wale bato ayikyefo stolexo is bano ayikyafo zo govegedud.
Korik estus va ebeltaf beg (trutca ke Lebasque)
Bata trutca koe Yale University Art Gallery koe New Haven koe Tanarasokeem re ( 2018 ) tigir.
Smankol (Paradoxurus hermaphroditus canus)
Kotavafa vuestesa xantaza
Smankol (Paradoxurus hermaphroditus canus) Smankol (Paradoxurus hermaphroditus canus) Smankol (Paradoxurus hermaphroditus canus)
Ristiina
Ristiina tir savsafa dota vagerone Suomia, koe Etelä-Savo Gola ke Ronefa Suomia Winka.
Gulag tursia (suterot)
Vaskesik
Soljenitsin tentur da vaskesik tir stolenik lajutarutes va jadifa kobara num satcon laumasis va rotisa remblira. Tuelimar : « cug zek stolenik lanzayan gu gakerapa is sendayan gu remblira [...] en tir vaskesik ». Toloya stolenikafa loma krulded : segaf vaskesik is kobaraf vaskesik. Battan va sokexo meviele bulur numen inafa blira stegemer ( me tigira dinena ba gazdafa kabelcera ; estura logavefa ; me lanira az dimlanira ; kobara koe idulxo ; ikz- ): tid namyesa zaniga is emaxeik is burmotasik ikz. Bantan va guntaf play dadid voxe ko warzexo golanid.
Ristiina
Ristiina arte mon 21 km- gee Mikkeli golaf widot tigir. Mali 2013 tir ki ke Mikkeli.
Gulag tursia (suterot)
Vaskesik
Sutesik va liduca ke segaf vaskesik lanzar, i va korik gobesas va tegira ke avonan vamoeik dantes va sinka is kiewega vankolana pu stolenik. Dere dace, stolenik lajuvanpiyis vaskesik loviele izgon al tiur numen inaf erod vas merontifa azregera va kiewega ke aryon stolenik tire maletir. Tere vaskesikeem ae tir dem jontik « seltaf vuwik », trabe dem oguptusik is tozekik.
Dace Soljenitsin nope vankolasa xuyava tiyir olkik ke vaskesikafa mawa inon yoltayana gu « mawa dem rostaza ». Luzki va konakbat vaskesik deltapar, i va korik ton amidapafa liota. Mukot tir vangrupera inde sin banliz al denfid isen ordafa liota sometir. Tulon tir lan radjapaf severoervoliaf jadiwik, isen lan okilik ke gaderopaf ardial iskeyes « va jontiku bru kotrafu gu stolenik » nek tis fraltik, voxisen guazaf selaropik vaskeyes nope eba vox mayes nope rotisa tazdara va rundak.
Río de Oro (Cesar)/liwot
<mapframe text="Tigixo ke Río de Oro" width="300" height="300" zoom="6" > { "type": "Feature", "geometry": { "type": "Point", "coordinates": [-73.385464, 8.292631] }, "properties": { "title": "Río de Oro (Cesar)", "description": "", "marker-symbol": "marker", "marker-size": "small", "marker-color": "0050d0" } } Loma:Teza Loma:Debalas liwot
Gulag tursia (suterot)
Gaderopon
Vas tokcoba tira vas gaderopaf stolenik koe TSSS abdi awalkera ke Stalin sugdalar ? Bat luz va to ban uum dulaper. Stolenik gu volnik ke sane zo duvud. Sopenik nope gaderopa loviele tid opelaf korik sopeyen nope wavidafa ik giugackafa danda. Sutesik va jontika tuka ozwar : lana kazikya kosuteyesa va tirdaf belcetaks moe jo ke Stalin koe fela ( 10-dafa gakera ); lane xadapulvafe rentasikye aykayase va femla mo java ke Stalin ( 10-dafa gakera ); lane jaftolsusikye ienayase va meveges bonol kan « paax jaftol ke kolxoz !» ( 10-dafa gakera ); ok ware lane santevdafe bemikye rolayase suteson va rossiavafa adja nek rossiavon me gaduse ( 5-dafa gakera, kiren mali 1935 rumeik tid gomilon blodaf kaiki santoldafa klaa ).
Bata sopera gan 58-e teliz zo noved, kiren ban teliz mantapon zo ronarur numen bettan nopeon riwe zo rosoper. Sutesik stragar da enilt ke soka nutir : « Dun viltac ‼ numen va kulmenik tere di artnic. » Loplekur : « Vertokara va korik wetce 58-e teliz sotir an opelaf mergil deokas va ayik. » Bata griawira ke yon celemoy tisik ko sokaf foalk « va osafa bifa koe tamavafa izva ke stolexoeem caber : yon celemoy stolenik jiligas va volgunuca tid ; kottan en tir volgunaf isen metan al rolar oke al derkar. »
Korik estus va ebeltaf beg (trutca ke Lebasque)
Stragela
Korik estus va ebeltaf beg (trutca ke Lebasque) Korik estus va ebeltaf beg (trutca ke Lebasque)
Gulag tursia (suterot)
Gaderopon
Voxen medrikafi bali ke gaderopaf stolenik tir kaike volmalyafa sopera : inafa blira di tir olgafa koe stolexo mali artlapira. Sedme Krilenko ( sovietaf malyesik ), « turontara tir poiskafa is uumiskafa icde lanzanik tis plabik nope inaf runt. » Bat enilt nekir da « 58-e stolenik gan vuwik zo xuvar », trabe gan dubiesik is adjubesik is oguptusik dadis va belikafi roti ( kan kumzilira ke rictaga ) tove gaderopaf stolenikeem.
Werpol (Sciurus arizonensis huachuca)
Werpol (Sciurus arizonensis huachuca) tir tana moukolafa apta ke arizonensis katca vey Sciurus oxi ( Sciurus volveyoxi ) vey Sciuridae yasa ( Sciurinae volveyyasa ) ke RODENTIA veem ( SCIUROMORPHA volveyveem ). Gan J. A. Allen bak 1894 taneon zo pimtayar.
Gulag tursia (suterot)
Gaderopon
Sutesik azon ritagir, dulapeson va ageltucaf gaderopaf stolenik, i « va tel engrupes dume banlize tigiyid ise va int minieson guvenkayad ». Ke ban sin, alkik gusagas va folixa tid, is dritik voldjusugdayas va « akoydaf is oruzaf welidaks va dasara », is lojadion kottan vewayas va solovaca ke vertuma num abdualbayas va awalkera lodam memalyafa rankera va ar wideyik. Jontikviele bantan va stolexo me artlanid kire abdion zo klibud. Soljenitsin va sin mafelapason dalinger, nedison da bate ayikye isu ayikya al tid katcalafa bak bocafa vula, « dum draydera ke kon bitej konakviele laizon zo jondecemar aze tenanteyawer. »
Werpol (Sciurus arizonensis huachuca)
Vexala dem milkatcaf apteem
Sedme Mammal Species of the World (siatos ke 2005), konakara apta dere tid ke mila veyafa katca :
Gulag tursia (suterot)
Gaderopon
Tcakesik walzilis va artowasa rietoda ke Bolcevik neya vox kevus va Stalin azon zo pimtad : « Sin tiyid laspedik. Voxen kivá da ede co korotiyid, pune va oviskuca dace lorotafa dam tela ke Stalin vanmiau tuksa co vanbureyed. » Sutesik va pilkovafa toda ke lanyon trotskievik sagaf gu Lenin aelyasteyes ba 27/10/1936 bak stolera ta tukiewara va blis gropeem stragar. Sin wayad voxe den sopus gabot ke Tceka ardial kalion zo stayad. »
Werpol (Sciurus arizonensis huachuca)
Kotavafa vuestesa xantaza
Werpol (Sciurus arizonensis huachuca) Werpol (Sciurus arizonensis huachuca) Werpol (Sciurus arizonensis huachuca)
Ristiina
Sanelia
Varafa sanelia ke Ristiina dota tir vas 4967 irubasik otulayan bak 2012, koe widotafa widava is arak koe konaka tawadayafa wida isu monaxo. For tir vas 8.77 ir-/km².
Gulag tursia (suterot)
Malaskisik
Bat luz va malaskisik ke pako akoyepenon stoleyen ektudar, i va malaskisik stoleyen nek engusagayas va pako is Stalin. Sin trakud da kostolera me zo rotenvar, voxe va tuovapas mergil dun trasid, umbeson va intafa rietoda. Sinafa pukfamuca tir volrowidlasina, Soljenitsin va batcoba gu « volroremrunuca » yoltar, numen dun oved kore mbi danedid da patecta en geber isen vilasa gaderopa meskusa va abduplekuks zo star. Lana wakara va « intatakik » tir : « Sin koe sogza va rojura va tegira ke roti keyakseyed, me daneditison ok murkutuson. Va rietodafa keyaksera olegayad enide diwan oveyed, taruteteson va oviskuca ».
Rupol (Ursus thibetanus japonicus)
Kotavafa vuestesa xantaza
Rupol (Ursus thibetanus japonicus) Rupol (Ursus thibetanus japonicus) Rupol (Ursus thibetanus japonicus)
Elmakol (Spalax giganteus)
Elmakol (Spalax giganteus) tir tana moukolafa katca ke Spalax oxi vey Spalacidae yasa ( Muroidea veyyasa, Spalacinae volveyyasa ) ke RODENTIA veem ( MYOMORPHA volveyveem ). Gan Nehring bak 1898 taneon zo pimtayar.
Gulag tursia (suterot)
Malaskisik
Soljenitsin va vegeduyuna kareizura ke malaskisik icde sinafa stolera ranker. Bak 1937 bal karlerapa zo kostoleyed ise va vunda tadleyed, i va vunda ruyesa da bata karlerapa me zo gonexuked solve bak jontikote kota darefa kostolera meinde al kategiyid kire bantode gunivayad. Kotcoba askiyina gan vertuma me zo rotakler, vaxe sinafa kostolera entisa memalyafa num fure kuidetena. Bandume jontikote koimaxud. « Kota imaxura zo malvewar kire dye va Stalin me al artfir ! Kiren in co gildackayar ! In al ixeyer, i rubik !» Ostik sin va jontiktan ke yastikeem kare lana ovopaca ranked : « Loote korik zo kostoleted, pune loon ticef poz va roklara vangrupeted ! Batdume va lo rotis yolt govebozwá ‼ ise kev volgunik tacukon govedaktegá ‼»
Koe stolexo sinafa linulara belcon tir rotabdiwina is volgeltrevafa. Zuked da ar stolenik temed oke va susik pulvijid. Sedme sin, kotcoba wina tire tir malyafa is tumalyana is adrafa gu kolnara va selteva. Va ar gaderopaf stolenik gu volnik ke sane torigid. Ton ageltucaf doevik pu rictaga va int kalion dakted nume va loplekufe vace batkane impavantad : « Afizon in va dubiene vace estur aze sielon va Lenin belir ! Batcoba en tir to ronjafa is tierdafa kotgrupera va struca. » Larde me tid volnik ke sane, pune me torigid da gan kobara zo goturontad nume va tsondera ubzed, loviele tcedeson. Tire tid luridaf gu relmera nume va ar stolenik fimon trakulus tove stolexo ik pako rankeped.
Elmakol (Spalax giganteus)
Kotavafa vuestesa xantaza
Elmakol (Spalax giganteus) Elmakol (Spalax giganteus) Elmakol (Spalax giganteus)
Gulag tursia (suterot)
Bzz ! Bzz ! Bzz !
Kofoalkarinda va kontan ton tselktatum lajupastas va direfa nefta gu rictaga zo pimtar : « 1-eafa tselka : Kas til kiewaf sovietik ?; 2-eafa : Abdizilira va mwedon vox giopon pokoles seotaks mali jontika tanda pu djukseldun korik ; 3-eafa : Xuvara kev axaca is dratcera gu crakera, ikz- ». Koe stolexo, dilizesa ankutuca va lokeskotafa guyundera ke batyone ckane nover.
Soljenitsin kinokamon kareizur inde dere al xaar nume abicedje vanpiyir rankesik kore va metan va metan en rankeyer.
Ristiina
Sanelia
Monaxoeem ke Ristiina tir : Alasjärvi, Haikola, Hangastenmaa, Hanhijärvi, Hartikkala, Hauska, Heikkilä, Heinniemi, Heramäki, Hiirimäki, Himalanpohja, Himalansaari, Huttula, Hytölä, Inkarila, Innala, Jukarila, Juottila, Juvela, Järvenpää, Kaipiala, Kapala, Karhila, Keriniemi, Koivakkala, Koljola, Korhola, Korpela, Kosola, Kuomio, Kuomiolahti, Kurvila, Kylänlahti, Käenniemi, Laasola, Laitiala, Lappilanmäki, Laurikkala, Liiansaari, Liikala, Lintuniemi, Lyytikkälä, Mahkola, Marjoniemi, Mielua, Minkkilä, Mäkelä, Närhilä, Outila, Pakinniemi, Parkatniemi, Pettilä, Puntala, Pylkkälä, Pyrhölä, Pöntilä, Rahikkala, Rikantila, Roinila, Sattila, Savela, Simola, Sokkala, Surno, Syrjälä, Sydänmaa, Taipale, Tarhola, Tiirola, Tiusala, Toijola (Toijala, Kyyrö), Tukiala (Tukialanlahti) (-1845), Tuukkala, Valkola, Vitsiälä, Ylölä, Yövesi.
Gulag tursia (suterot)
Miltan zo narid aze zo askid
Batlize sutesik va toleafa kostolesa gakera ranker. Sina to gakera rewana beka stolenik va gakeraki su karler : « Mivokafa dimblira ke gakera, gundafa gu dimatrira ke maserkeem ke perak ».
Ristiina
Sanelia
Avura ke dotafa sanelia loote tir Suomiava.
Gulag tursia (suterot)
Miltan zo narid aze zo askid
Bata warzafa gakera en tiyid jontika bak geja kiren susik ke stolexo va intafa guntasa tirka djuvengayad solve redjel va Moskva vanniyir nume va galucik loote dun malimaxuyur. Batdume « va warzafa urbera dun kosmayad ». Va dimvegesa ik yatesa yovara kogrupayad kore komalyen stolenik ixam gebeyed. « Koe koto stolexo urbera zo kosmad ! Yona urbera ! Ware urbera ! Ostik loloon zolonafa ! Ison loloon bitonafa ! To mana yotuca ke batyon muluftesikaj ! Sin nujikonjoteyed voxen viujaf meem ke bat akolesikaj van lyestasiko va int birgon sotceyed !»
Bata warzafa arienta va lo stolenik ko « djiso stolexo » stayad. « Kotbato stolexo tid fentunafo. Ostik korik koe fuxedja vagelakiron gonoranyeyed. » Soljenitsin va kogrupasa broca ke ugdaso stolexo ke Orotukan divrozar. « Kota broca gan rebava kum tritanafa awalkoda krepkayana dum flag barkrilon zo anamaykar. » Blis gropeem koe batyona broca tid virnapaf eke « lotan abdi taneafa koerura di awalked ». Bal batmana koerura, nakera sye en tir denaca.
Ristiina
Vuestexa
Ristiina Ristiina Ristiina
Sulkava/liwot
<mapframe text="Tigixo ke Sulkava" width="300" height="300" zoom="6" > { "type": "Feature", "geometry": { "type": "Point", "coordinates": [28.370817, 61.786313] }, "properties": { "title": "Sulkava", "description": "", "marker-symbol": "marker", "marker-size": "small", "marker-color": "0050d0" } } Loma:Teza Loma:Debalas liwot
Pailtega leve awalt (trutca ke Cickin)
Pailtega leve awalt ~ Сосны, освещенные солнцем (RU)
Gulag tursia (suterot)
Miltan zo narid aze zo askid
Bata warzafa gakera gu xonukalanzaracka dile dace zo nuneyed. Sutesik va konaka enkafa klibura don lanyona relkapafa munester : « Kevusik arbureteson mielon zo sopeyed ; div seg zo stayad. Pokeon xeme ke 3-eafa zaniga tigiyir. Kosik gu olkoba tantanon zo kostayad lize ardialik ke Voxra ipeyed. Battan va lana tulwaca ko art mbi vanludevayad aze ton meem kake ge zo afobayad. Azon ko vultexo zo stayad lize edava ixam vansorkayana djupromallakiyid. Aluboy ik peroy metsanik gu kota edava zo komimayad aze kal Venta zo rembureyed, trabe kal awalkikxo ke stolexo. Banlize ko egayana kelapa zo titosipeyed aze ware blison zo kotawayad. Me nope govituca, gue. Opelon, kottan gruper da nubokera va bliso alto isu impadimara isu levmadara soye tid drikafa loon dam awalkoda. »
Pont-Neuf za, fentugalaf awalt (trutca ke Pissarro)
Pont-Neuf za, fentugalaf awalt ~ Le Pont-Neuf, soleil d'hiver (FR)
Gulag tursia (suterot)
Betara va bali !
Bat luz va yon yates abdumimaks bunen gan stolenik dulaper. Sedme sutesik, tandeafa ota vas yatera tir ontinackafa : « bak ant bareaksat ke 1930, 1328 korik al yated ».
Pailtega leve awalt (trutca ke Cickin)
Pailtega leve awalt ( rossiavon Сосны, освещенные солнцем ) tir trutca lumkirafa gu 98.3 × 71.2 cm-, i puntalingeks keve stama skuyun gan Ivan Cickin rossiaf lingesik bak 1886. Koe Tretyakovski tcila koe Moskva ( Rossia ) re tigir ( 2018 ).
Gulag tursia (suterot)
Betara va bali !
Voxen stuva tir wavdafa, nope vegeduropa ke stolexo tadleyeno gu nuku is gend is krumiz, voxis naelafa is datafa tawavopa ke stolexoeem (« batyone kimiskafe is letafe divatce kum nolda ok bixe »). Ostik Soljenitsin va kruldera ke « merowin rodeem delon kagis va patectolik gu runda » miwar. Wetce roda, va jadifa burduca is trobindanuca tikisa va volgunuca ke jontik stolenik wavdon dimduntus nope waberga laizon soltiolteyesa il blira is yasa rostragat. Va aelesisa vertuma ke stolexo dere trasit, i va vertuma guaxapasa va stolenik num soye malweyonasa va kota stuva ko taiga aala. Bareafa roda tir tela ke dratcera gu warzafa gakera tod tinesa yatera. Ison stolenik va plabuca ke vemafa sanelia elodena gan rictaga gonyurnar, kiren gralomera va stolenik zo gablenyer ugale sinka ta wideytikeem tir riackafa.
Pont-Neuf za, fentugalaf awalt (trutca ke Pissarro)
Bata trutca koe Yambatcilaxe ke Honolulu koe Tanarasokeem re ( 2018 ) tigir.
Stragela
Pont-Neuf za, fentugalaf awalt (trutca ke Pissarro) Pont-Neuf za, fentugalaf awalt (trutca ke Pissarro)
Gulag tursia (suterot)
Betara va bali !
Ede yatesik zo vebidur, pune va meyafa askipera gozinular. Tire « alierapa va yatesik az aytara, batcoba koe Tursia tir dalafa lyumarinda kev yatera ».
Ede kontan nekevon lajuyater, pune siak soe me tid kiewaf : yatesik dun govasker, dun gopilkomarur. Soljenitsin va medrikafa kayestara va manyona vrutara ostik stragar kiren « kontan lajuyateyes va koerudara somebilder ». Nega icde yatera ik birgotura bildena koe wana ke luz loviele artfiyid kiren sinaf askisik tere al zo gralomeyed nume va intafa izva pu ar stolenik rokareizuyud.
Cali/lidawicka
Sazopa
Loma:Teza Loma:lidawickafa wafra
Pailtega leve awalt (trutca ke Cickin)
Bata trutca tir patectoy va pailtega ik pailtegaxo. Mana watsa tir tane logiltafe detce ke Cickin numen va jontik man lingeks grupet.
Gulag tursia (suterot)
Cizo, Bur, Zur
Bat toloy trogarn va ugdaxo ke Tursia bazed liz stolenik zo staksed enide tod adraca loplekuon di zo ested : Bur tir intaxeje ton logodjafa vertuma ; zur tir seg dem logodjafa vertuma ; cizo tir ugdaso sostaxo.
Pailtega leve awalt (trutca ke Cickin)
Stragela
Pailtega leve awalt (trutca ke Cickin) Pailtega leve awalt (trutca ke Cickin)
Gulag tursia (suterot)
Cizo, Bur, Zur
Stolenik tori tanka ok barka ok alubka nope gedrafa is melafokafa danda zo rostakser. Meksubeyena preksaca va tanka ok alubka ok perka ok sanka nekir ; to san-alubka tir pu ganjedasik. Cizo olkoba dile me tir fuxedja voxe sotir xo fentafo is tapedafo is abdafo is aelesiso. Dile tir kelacka koe sid. Vieleafa sinka tir beg vas 300 grame.
Bur tir intaxe rostolese va lo stolenik tori lodabrotcif ugal ( dile tandaf ok dace kimiskaf ). Soljenitsin va bur intaxe ke Ekibastuz pimtar : meka skimba ; stolenik moe sid keniber ; me gaelara ; meka gestara remi tandacku bak 1950 zo kserayar ; bet trek zo uskur numen orika tir kotrafa. « Divcepera koe fuxedja zo askir kiren divef divcepexoeem zo biur. [...] Fuxedja tiyir licanon varafa ; kottan anton biwe rosenyer ise va nimateem me rovobascuyur. Sinka : beg vas vieleon 600 grame. » Blira tir olgapafa eke mivbuxara tir yavafa.
Zur tir xo lize kobara tir ugdasa : « warolara va werdol koe wedaxo lize kosidawet, dilfunon gan valpoktum a kona rojuxa ( gexata is berga besanafa gu mit zo vumbed ) [...] Divoksera va sperela [...] fentugalon, tazeson kan gamiafa myelga, stolenik va bada kum tapeyesa justa goremrud numaze va sperela valevuon godivoksed aze kan impadimot kal tanoye krimpafe decitmetre gonimpadimad. Opelon tuzazentasa kobavera. [...] Kotcoba loportafa ke portaceem is lovoltcizana ke voltcizanaceem, kota batcoba dye tir ugdasa kobara.
Seltaf vuwik
Bat luz va uum abdion jontikviele rueyen vestar, i va uum icde nivaf stolenik belundas va vertuma kuvapafa kapbure tela ke gaderopaf stolenik. Tire seltaf vuwik tid selton lopokef gu seltevafa rietava lodam volnik ke sane lanzayan nope 58-e teliz. Xanta ke bata rabatera dene rossiaf suteroteem jontikedje tualiayas va oguptusikafa vola wetce nuyik is tunuyalasik sol ugevaf is glastaf is dolekaf selt num tisa bagaliafa gu siskavara ke gruadik zo gonaneyar. Soljenitsin va beonuca ke bata gradilafa torigira va tozekik is struca dositasa va kota inafa tegira drigdar : « to volgruidenik tid [...], va enga ke bata volgruidera pojad nume tokdume va takomas stolenik awalkes ton levetirik co dulaped ?» En tid oguptusik nume koe stolexo wan tid, batdume va gaderopaf stolenik mewegayeson nabed, sporoyanon gan rictaga. Kelor solparsas va siskavara ke suteroteem gu fordafa geltruca batinde zo pebur : « Korik tis ke arayakirafa anameda vox miv merovosekas va oguptusik moe binkama, va bata durulafa karolara ke dubiesikeem pumbar : kas me co tir birgafa albara va digisuca lizisa va kontan zunepes va dubiesik ? Va intaf muxaks linvé : forteyfamik va rinaf fortey bupkud. Va kotcoba tisa tuwavafu ivamu dem ayaf pestakeem sedme min, vaon decenad. »
Batcoba va lana rubuca ke seltevafa vertuma tove tozekik dere bazecker. Tire bantan tid tuwavaf volnik ke yasegafa pilkuca nume gan vertuma gu mukotaf vangluyanik zo torigid. Solve bak 1914 dubiesik va mwa koe patecta mei rossiaf flint me askiyid, pune Artowara va sabegara tukuvasa va ticfira ke tcepasa gomilura jonkayar. Taneon to emnagarapa va nivaf stolenik tid, i emnagara « levplawasa va patecta lev ora dem adjubesik is tozekik is dubiesik ». Azon tumwara va mwedafa rojura tove bettan rojuwes tustegesawepeyer. Milon, soka va dadira va viltaxa ik imizxa reyur voxe va rojura va wideyik miv ebgar. Gomilura gan « kivara va saneguca » dere zo gestur. Tire gomilara is fugara gan feleem meviele zo ledunged ; gomilasik sanegon me zo kaaneyad : sedme Abdufisa Rietova, « gomilura anton tir danexa va kruldera ke runteem, volsen koe TSSS runteem vol tir, batdume meka gomilara sokir numen feleem vol pulvir. » Tere dubiera va digiks ke soka ( tulon va konaka werna bas kon kolxoz diel ) lodam guinera va korikafa kraba boksapon zo pursar. Voxe dubiera va sokaf digiks me tir tegi ke dubiesikack vols telaf kobasik aeleckes.
Jotajik
Bat luz va stoleni bali ke lojotik yoltkiraf gu jotajik ba kostolera dulaper. 12-e luz ke Gomilafa Beksa ke 1926 va malyera va rumeik mali 12-dafa klaa nover. Jotik koe Tursia jontikote tid : klaa ke 50 % ke stolenikeem tir leon 24-da. Bak Stalinugal kexi tuolgasi va mwara icde sin jonkawed. Soljenitsin va jontika tula lanzasa va sardik gu gakera vas konaka tanda nope grewej nedir.
Mariol (Presbytis chrysomelas)
thumb|right|310px|Tigira ke katca koe [[Borneo ewala]] Mariol (Presbytis chrysomelas) tir tana moukolafa katca ke Presbytis oxi vey Cercopithecidae yasa ( Cercopithecoidea veyyasa, Colobinae volveyyasa ) ke PRIMATES veem ( HAPLORRHINI volveyveem, SIMIIFORMES tolvolveyveem ). Gan Müller bak 1838 taneon zo pimtayar.
Gulag tursia (suterot)
Jotajik
Vielu jotik koe stolexo tigir, pune kaliapon vexur : « Lodopelafa dulzara ba wara ke memalyesik tir : ~ miv memalyul ‼~ Batcoba tir lofakafa maltrakuna vexa batvielu vanpisa ana jotajikafa vexa. » Sutesik munester da sin gu yelipa elakesa is plukesa va lorantaf stolenik va sint grustad. Va meka luntera mei saara ksubed. Va volmalyaf suzenk vidud nume va zobara dum relingara ik doboera lomegad. Adim vanpid tozekik kiren batcoba tir bliracave ravaldase va lokiewafa remblisa fala. Larde tid jotaf, pune gu gropeem ke stolexo va sint lokalion is lokotunon zaled. Me zo rostujed : « kan pulvira me rozinulat ». Sinafi apkasi glemi va tanoya loplekufa olyastera va arak ke stolenikeem kle me tadled. Solve stolexo co gokotrakur, pune TSSS va pakap ke jotikeem ko gomilura is govitura batkane vanmimar.
Tovol (Chiromyscus)
Tovol (Chiromyscus) tir tani moukolafi oxi vey Muridae yasa ( Muroidea veyyasa, Murinae volveyyasa ) ke RODENTIA veem ( MYOMORPHA volveyveem ). Gan Thomas bak 1925 taneon zo pimtayar.
Gulag tursia (suterot)
Jotajik
Soljenitsin va « bali ke rumeik vanpiyis gadiskik nope sopera va gadikeem » dere divrozar.
Pont-Neuf za, sel (trutca ke Pissarro)
Pont-Neuf za, sel ~ Le Pont-Neuf, brouillard (FR)
Mariol (Presbytis chrysomelas)
Vexala dem apteem
Sedme Mammal Species of the World (siatos ke 2005), bata katca vas 2 apta ruldar :
Tovol (Chiromyscus)
Vexala dem katceem
Sedme Mammal Species of the World (siatos ke 2005), bati oxi tir tankatcafi :
Gulag tursia (suterot)
Jotajik
Va luz zolter, kan bata deonafa kotgrupera : « Minafa gindesa sawava blit ‼ Rumeik tilaf ke doeva blid ‼ Va toka patecta maneke muxasa va renara va nazbeikeem lidam cinafa nedic !?».
Mariol (Presbytis chrysomelas)
Kotavafa vuestesa xantaza
Mariol (Presbytis chrysomelas) Mariol (Presbytis chrysomelas) Mariol (Presbytis chrysomelas)
San Juan Nepomuceno (Bolívar)/liwot
<mapframe text="Tigixo ke San Juan Nepomuceno" width="300" height="300" zoom="6" > { "type": "Feature", "geometry": { "type": "Point", "coordinates": [-75.079794, 9.951309] }, "properties": { "title": "San Juan Nepomuceno", "description": "", "marker-symbol": "marker", "marker-size": "small", "marker-color": "0050d0" } } Loma:Teza Loma:Debalas liwot
Gulag tursia (suterot)
Dere rupel
Gulag tursia Gulag tursia Gulag tursia Gulag tursia Gulag tursia
Werpol (Sciurus aureogaster)
Werpol (Sciurus aureogaster) tir tana moukolafa katca ke Sciurus oxi ( Sciurus volveyoxi ) vey Sciuridae yasa ( Sciurinae volveyyasa ) ke RODENTIA veem ( SCIUROMORPHA volveyveem ). Gan F. Cuvier bak 1829 taneon zo pimtayar.
Pont-Neuf za, sel (trutca ke Pissarro)
Pont-Neuf za, sel ( francavon Le Pont-Neuf, brouillard ) tir trutca lumkirafa gu 46.5 × 55.5 cm-, i puntalingeks keve stama skuyun gan Camille Pissarro francaf lingesik bak 1902.
Werpol (Sciurus aureogaster)
Vexala dem apteem
Sedme Mammal Species of the World (siatos ke 2005), bata katca vas 2 apta ruldar :
Pont-Neuf za, sel (trutca ke Pissarro)
Bata trutca koe korikaf dotay re ( 2018 ) tigir.
Werpol (Sciurus aureogaster)
Kotavafa vuestesa xantaza
Werpol (Sciurus aureogaster) Werpol (Sciurus aureogaster) Werpol (Sciurus aureogaster)
Pont-Neuf za, sel (trutca ke Pissarro)
Stragela
Pont-Neuf za, sel (trutca ke Pissarro) Pont-Neuf za, sel (trutca ke Pissarro)
Tcamol (Lagorchestes leporides)
Tcamol (Lagorchestes leporides) tir tana moukolafa katca ke Lagorchestes oxi vey Macropodidae yasa ( Macropodinae volveyyasa ) ke DIPROTODONTIA veem ( MACROPODIFORMES volveyveem ). Gan Gould bak 1840 taneon zo pimtayar.
Vexala dem apteem
Sedme Mammal Species of the World (siatos ke 2005), bata katca tiyir aptiskafa. Bata katca wetce griawiyisa katca mali mon 1930 re zo torigir.
Kotavafa vuestesa xantaza
Tcamol (Lagorchestes leporides) Tcamol (Lagorchestes leporides) Tcamol (Lagorchestes leporides)
Slakevol (Sigmodon arizonae)
Slakevol (Sigmodon arizonae) tir tana moukolafa katca ke Sigmodon oxi ( Sigmodon volveyoxi )vey Cricetidae yasa ( Muroidea veyyasa, Sigmodontinae volveyyasa ) ke RODENTIA veem ( MYOMORPHA volveyveem ). Gan Mearns bak 1890 taneon zo pimtayar.
Vexala dem apteem
Sedme Mammal Species of the World (siatos ke 2005), bata katca tir aptiskafa.
Kotavafa vuestesa xantaza
Slakevol (Sigmodon arizonae) Slakevol (Sigmodon arizonae) Slakevol (Sigmodon arizonae)
Griawiyisa katca / sulem
<indicator name="Tuveli_sulemopa"> Dunolafa katca griawiyisa num mea kruldesa.
Río de Oro (Cesar)
Río de Oro tir dota valente Kolombia, vagee Cesar winka, koe Sur utca.
Río de Oro arte mon 320 km- gee Valledupar winkaf widot tigir.
Izva
Río de Oro bak 1658 winugon zo zabduyur.
Sanelia
Varafa sanelia ke Río de Oro tir vas 14041 irubasik otulayan bak 2015, don 6133 koe widega is arak koe konako monaxo.
Nelkafo monaxo tid :
Vuestexa
Río de Oro Río de Oro Río de Oro
Sulkava
Sulkava arte mon 70 km- rone Mikkeli golaf widot tigir. Mali 2013 tir ki ke Mikkeli.
Claudia López Benaiges
Kaiki inafa awalkera, al vanpir brija ke jotikeem ke tcileaf arotievaf lizor. To tula tove kot lyumasik va teca sanerotifa vertuma ikaplekuyusa va sayakafe bowere vey kevsokara ke Pinochet.
Tanoye seltaxe koe Penco widava al zo taridar : Centro Social Anarquista Claudia López.